CELEX: 32011D0262
Language: sl
Date: 2011-04-27 00:00:00
Title: 2011/262/EU: Izvedbeni sklep Komisije z dne 27. aprila 2011 o nevključitvi propizoklora v Prilogo I k Direktivi Sveta 91/414/EGS in spremembi Odločbe Komisije 2008/941/ES (notificirano pod dokumentarno številko C(2011) 2726)  Besedilo velja za EGP

30.4.2011   
            
            
               SL
            
            
               Uradni list Evropske unije
            
            
               L 111/19
            
         IZVEDBENI SKLEP KOMISIJE
   z dne 27. aprila 2011
   o nevključitvi propizoklora v Prilogo I k Direktivi Sveta 91/414/EGS in spremembi Odločbe Komisije 2008/941/ES
   (notificirano pod dokumentarno številko C(2011) 2726)
   (Besedilo velja za EGP)
   (2011/262/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Uredbi Komisije (ES) št. 1112/2002 (2) in (ES) št. 2229/2004 (3) določata podrobna pravila za izvajanje četrte faze delovnega programa iz člena 8(2) Direktive 91/414/EGS in seznam aktivnih snovi, ki jih je treba oceniti zaradi možne vključitve v Prilogo I k Direktivi 91/414/EGS. Navedeni seznam je vključeval propizoklor.
            
         
               (2)
            
            
               V skladu s členom 24e Uredbe (ES) št. 2229/2004 je prijavitelj v dveh mesecih od prejema osnutka poročila o oceni umaknil predlog za vključitev navedene aktivne snovi v Prilogo I k Direktivi 91/414/EGS. Zato je bila za nevključitev propizoklora sprejeta Odločba Komisije 2008/941/ES z dne 8. decembra 2008 o nevključitvi nekaterih aktivnih snovi v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo te snovi (4).
            
         
               (3)
            
            
               Prvotni prijavitelj (v nadaljnjem besedilu: vlagatelj) je v skladu s členom 6(2) Direktive 91/414/EGS vložil nov zahtevek za uporabo pospešenega postopka iz členov 14 do 19 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (5).
            
         
               (4)
            
            
               Zahtevek je bil vložen pri Madžarski, ki je bila z Uredbo (ES) št. 2229/2004 imenovana za državo članico poročevalko. Rok za pospešeni postopek je bil upoštevan. Specifikacija aktivne snovi in podprte uporabe so enake kot v Odločbi 2008/941/ES. Navedeni zahtevek je tudi v skladu z ostalimi vsebinskimi in postopkovnimi zahtevami iz člena 15 Uredbe (ES) št. 33/2008.
            
         
               (5)
            
            
               Madžarska je ocenila dodatne podatke, ki jih je predložil vlagatelj, in pripravila dodatno poročilo. Navedeno poročilo je 30. novembra 2009 predložila Evropski agenciji za varnost hrane (v nadaljnjem besedilu: Agencija) in Komisiji. Agencija je dodatno poročilo poslala v presojo drugim državam članicam in vlagatelju ter prejete pripombe posredovala Komisiji. V skladu s členom 20(1) Uredbe (ES) št. 33/2008 in na zahtevo Komisije je Agencija 9. septembra 2010 Komisiji predložila svoj sklep o propizokloru (6) na podlagi podatkov, predloženih v skladu z Uredbo (ES) št. 33/2008. Države članice in Komisija so osnutek poročila o oceni, dodatno poročilo in sklep Agencije pregledale v Stalnem odboru za prehranjevalno verigo in zdravje živali ter končno različico pripravile 24. marca 2011 v obliki poročila Komisije o pregledu propizoklora.
            
         
               (6)
            
            
               Med ocenjevanjem te aktivne snovi so se pojavili številni pomisleki. Zlasti ni bilo mogoče pripraviti zanesljive ocene tveganja za potrošnike in določiti opredelitev ostankov za propizoklor in njegove metabolite, ker ni podatkov o toksikološkem pomenu več metabolitov (M2 (7), M7 (8), M12 (9), M14 (10), M17 (11), M20 (12), M22 (13) in M35 (14). Poleg tega ni mogoče izključiti škodljivega vpliva na podtalnico pri več metabolitih (M1 (15), M2, M5 (16), M7 in M9 (17) neznanega toksikološkega in ekotoksikološkega pomena, katerih ravni presegajo najvišjo dovoljeno koncentracijo 0,1 μg/l iz Direktive Sveta 98/83/ES z dne 3. novembra 1998 o kakovosti vode, namenjene za prehrano ljudi (18), v več vzorčnih predvidenih potekih izpiranja v podtalnico. Nazadnje razpoložljivi podatki niso bili zadostni za sklep o izpostavljenosti tal, mulja in podtalnice pri glavnem metabolitu v tleh M9 ter dokončanje ocene tveganja za vodne organizme.
            
         
               (7)
            
            
               Komisija je vlagatelja pozvala, naj predloži pripombe k ugotovitvam usmerjenega pregleda strokovnjakov. Poleg tega je Komisija v skladu s členom 21(1) Uredbe (ES) št. 33/2008 pozvala vlagatelja, naj predloži pripombe k osnutku poročila o pregledu. Vlagatelj je predložil pripombe, ki so bile natančno pregledane.
            
         
               (8)
            
            
               Kljub argumentom, ki jih je vlagatelj predložil, se navedenih pomislekov ni dalo odpraviti, po ocenah na podlagi informacij, predloženih v skladu z Uredbo (ES) št. 33/2008 in preučenih na srečanjih Agencije, pa ne kaže pričakovati, da bi lahko fitofarmacevtska sredstva, ki vsebujejo propizoklor, pod predvidenimi pogoji uporabe na splošno izpolnjevala zahteve iz člena 5(1)(a) in (b) Direktive 91/414/EGS.
            
         
               (9)
            
            
               Propizoklor se zato ne sme vključiti v Prilogo I k Direktivi 91/414/EGS.
            
         
               (10)
            
            
               Ta sklep ne vpliva na predložitev dodatnega zahtevka za propizoklor v skladu z določbami člena 6(2) Direktive 91/414/EGS in poglavja II Uredbe (ES) št. 33/2008.
            
         
               (11)
            
            
               Zaradi jasnosti je treba v Prilogi k Odločbi 2008/941/ES črtati vrstico o propizokloru.
            
         
               (12)
            
            
               Odločbo 2008/941/ES je zato primerno ustrezno spremeniti.
            
         
               (13)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Propizoklor se ne vključi kot aktivna snov v Prilogo I k Direktivi 91/414/EGS.
   Člen 2
   Države članice zagotovijo, da:
   
               (a)
            
            
               se registracije fitofarmacevtskih sredstev, ki vsebujejo propizoklor, prekličejo do 27. oktobra 2011;
            
         
               (b)
            
            
               se od datuma objave tega sklepa nobena registracija fitofarmacevtskih sredstev, ki vsebujejo propizoklor, ne odobri ali podaljša.
            
         Člen 3
   Morebitno podaljšanje roka, ki ga odobrijo države članice v skladu z določbami člena 4(6) Direktive 91/414/EGS, je čim krajše in traja do najpozneje 27. oktobra 2012.
   Člen 4
   V Prilogi k Odločbi 2008/941/ES se črta vrstica o propizokloru.
   Člen 5
   Ta sklep je naslovljen na države članice.
   
      V Bruslju, 27. aprila 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      (2)  UL L 168, 27.6.2002, str. 14.
   
      (3)  UL L 379, 24.12.2004, str. 13.
   
      (4)  UL L 335, 13.12.2008, str. 91.
   
      (5)  UL L 15, 18.1.2008, str. 5.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo propizoklor, EFSA Journal 2010; 8(9):1769. [60 str.].doi:10.2903/j.efsa.2010.1769. Na voljo na spletu: www.efsa.europa.eu.
   
      (7)  2-[(2-etil-6-metilfenil) (izopropoksimetil)amino]-2-oksoetan sulfonska kislina.
   
      (8)  ({2-[(2-etil-6-metilfenil) (izopropoksimetil)amino]-2-oksoetil}sulfinil) ocetna kislina.
   
      (9)  Neopredeljena spojina v koruzni krmi in sončničnem semenu.
   
      (10)  3-({2-[(2-etil-6-metilfenil)amino]-2-oksoetil}sulfinil)-2-hidroksipropanojska kislina.
   
      (11)  N-(2-etil-6-metilfenil)-2-(heksopiranosiloksi)-N-[(propan-2-iloksi)metil]acetamid.
   
      (12)  metil3-[(2-{(2-etil-6-metilfenil)[(propan-2-iloksi)metil]amino}-2-oksoetil)sulfinil]-2-hidroksipropanoat.
   
      (13)  Neopredeljena spojina v koruznem zrnju, sladkorni pesi in sončničnem semenu.
   
      (14)  Neopredeljena spojina v sončničnem semenu.
   
      (15)  2-[(2-etil-6-metilfenil) amino]-2-oksoetan sulfonska kislina.
   
      (16)  N-(2-etil-6-metilfenil)-2-hidroksi-N-(izopropoksimetil)acetamid.
   
      (17)  Dimer N-(2-etil-6-metil fenil)-N-(izopropoksimetil)-2-(merkapto) acetamida.
   
      (18)  UL L 330, 5.12.1998, str. 32.